REGOLAMENT TAL-KUMMISSJONI (KE) Nru 997/2005
tad-29 ta' Ġunju 2005
li jiffissa, għall-kampanja ta' kummerċjalizzazzjoni 2003/2004, il-produzzjoni effettiva taż-żejt taż-żebbuġa kif ukoll it-total t'għajnuna unitarja għall-produzzjoni
IL-KUMMISSJONI TAL-KOMUNITÀ EWROPEA,
fid-dawl tat-trattat li stabbilixxa l-Unjoni Ewropea,
fid-dawl tar-regolament Nr 136/66/CEE tal-Kunsill tat-22 ta' Settembru 1966, li jistabbilixxi organizzazzjoni komuni tas-swieq fis-settur tal-materjali li jipprovdu x-xaħmijiet (1) u, b'mod partikolari, l-Artiklu 5,
fid-dawl tar-regolament (CEE) Nr 2261/84 tal-Kunsill tas-17 ta' Lulju 1984 li ffissa r-regoli ġenerali dwar l-għotja ta' l-għajnuna għall-produzzjoni taż-żejt taż-żebbuġa u lill-organizzazzjonijiet tal-produtturi (2) u, b'mod partikolari, l-Artiklu 17A(2),
waqt li tikkonsidra dan li ġej:
(1)
Jirriżulta mill-Artiklu 5 tar-Regolament Nr 136/66/CEE li l-għajnuna unitarja għall-produzzjoni trid tiġi aġġustata f'kull stat membru fejn il-produzzjoni effettiva hija aktar mill-kwantità nazzjonali garantita kif imsemmija fil-paragrafu 3 ta' l-Artiklu msemmi. Sabiex issir valutazzjoni ta' l-ammont ta' kemm tkun aktar, għandha tingħata kunsiderazzjoni, fil-każ tal-Greċja, Spanja, Franza, l-Italja u l-Portugall, għall-istimi tal-produzzjoni taż-żebbuġ, espressi fl-ammont ekwivalenti ta' żejt taż-żebbuġ fuq il-bażi tal-ko-effiċjenti rispettivi msemmija, fil-każ tal-Greċja, fid-Deċiżjoni tal-Kummissjoni 2001/649/CE (3), ta' Spanja fid-Deċiżjoni tal-Kummissjoni 2001/650/CE (4), ta' Franza, fid-Deċiżjoni tal-Kummissjoni 2001/648/CE (5), ta' l-Italja, fid-Deċiżjoni tal-Kummissjoni 2001/658/CE (6) u tal-Portugall, fid-Deċiżjoni tal-Kummissjoni 2001/670/CE (7). u,
(2)
L-Artiklu 17A tar-Regolament (CEE) Nr 2261/84 jipprovdi li, sabiex jiġi ddeterminat it-total unitarju ta' l-għajnuna li tista' tingħata għall-produzzjoni taż-żejt taż-żebbuġa, trid issir stima tal-produzzjoni kif relatata mal-kampanja kkonċernata. Dan it-total għandu jiġi ffissat f'livell tali li jiġi evitat kull riskju li jsiru xi ħlasijiet mhux dovuti lill-produtturi taż-żebbuġ. It-total imsemmi jikkonċerna wkoll iż-żebbuġ tal-mejda, espress fl-ammont ekwivalenti ta' żejt taż-żebbuġa. Għall-kampanja ta' kummerċjalizzazzjoni 2003/2004, l-istima tal-produzzjoni kif ukoll it-total ta' l-għajnuna unitarja għall-produzzjoni li tista' titħallas ġew iffissati mir-Regolament (CE) Nr 1807/2004 tal-Kummissjoni (8).
(3)
Sabiex tiġi ddeterminata l-produzzjoni effettiva, li fuqha huwa rrikonoxxut id-dritt għall-għajnuna, l-Istati Membri kkonċernati għandhom jinfurmaw lill-Kummissjoni, mhux aktar tard mill-15 ta' Mejju wara kull kampanja, bil-kwantità approvata għall-għajnuna f'kull Stat Membru, skond il-provvedimenti ta' l-Artiklu 14(4) tar-Regolament (CE) Nr 2366/98 tal-Kummissjoni (9). Minn dawn il-kommunikati, jidher li l-kwantità li ġiet approvata għall-għajnuna taħt il-kampanja 2003/2004 jlaħħaq għall-Greċja 342 997 tunellati metriċi, għall-Ispanja 1 570 169 tunellati metriċi, għal Franza 3 284 tunellati metriċi, għall-Italja 736 198 tunellati metriċi u għall-Portugall 34 644 tunellati metriċi.
(4)
L-approvazzjoni mill-Istati Membri ta' dawn il-kwantitajiet għall-għajnuna jimplika li l-kontrolli speċifikati fir-Regolamenti (CEE) Nr 2261/84 u (CE) Nr 2366/98 ġew applikati. Madankollu, l-iffissar tal-produzzjoni effettiva skond l-informazzjoni dwar il-kwantitajiet approvati għall-għajnuna kkomunikati mill-Istati Membri ma jippreġudikax il-konklużjonijiet li jistgħu jinġibdu mill-verifikazzjoni ta' l-eżattezza ta' din l-informazzjoni waqt il-proċess ta’ l-awditjar tal-kontijiet.
(5)
Fuq il-bażi tal-produzzjoni effettiva, għandu jiġi ffissat ukoll it-total ta' l-għajnuna unitarja għall-produzzjoni kif ipprovdut mill-Artiklu 5(1) tar-Regolament (CEE) Nr 136/66/CEE u kif pagabbli għall-kwantitajiet eliġibbli tal-produzzjoni effettiva.
(6)
Il-miżuri pprovduti minn dan ir-Regolament huma konformi ma' l-opinjoni tal-kumitat ta' l-immaniġjar tal-materjali li jipprovdu x-xaħmijiet.
ĦARĠET DAN IR-REGOLAMENT:
l-Ewwel Artiklu
1. Għall-kampanja ta' kummerċjalizzazzjoni 2003/2004, il-produzzjoni effettiva approvata għall-għajnuna għaż-żejt taż-żebbuġa skond l-Artiklu 5 tar-Regolament Nr 136/66/CEE tammonta għal:
-
342 997 tunellati metriċi għall-Greċja,
-
1 570 169 tunellati metriċi għal Spanja,
-
3 284 tunellati metriċi għal Franza,
-
736 198 tunellati metriċi għall-Italja,
-
34 644 tunellati metriċi għall-Portugall.
2. Għall-kampanja ta' kummerċjalizzazzjoni 2003/2004, it-total unitarju ta' l-għajnuna għall-produzzjoni skond l-Artiklu 5 tar-Regolament Nr 136/66/CEE li titħallas fuq il-kwantitajiet eliġibbli tal-produzzjoni effettiva huwa ta':
-
129,64 euros/100KG għall-Greċja,
-
64,03 euros/100KG għal Spanja,
-
130,40 euros/100KG għal Franza,
-
97,83 euros/100KG għall-Italja,
-
130,40 euros/100KG għall-Portugall.
Artiklu 2
Dan ir-Regolament jidħol fis-seħħ fit-tielet jum wara dak li fih jiġi ppublikat fil-Ġurnal Uffiċjali ta' l-Unjoni Ewropea.
Dan ir-Regolament huwa obbligatorju fil-partijiet kollha tiegħu u japplika direttament fl-Istati Membri kollha.
Iffirmat fi Brussel, nhar id-29 ta' Ġunju 2005.